1. **sz. melléklet a 94/2021. sz. előterjesztéshez**

**Szada Nagyközség Önkormányzat Képviselő-testületének**

**…/2021. (….) önkormányzati rendelete**

**egyes önkormányzati rendeletek hatályon kívül helyezéséről**

Szada Nagyközség Képviselő-testülete az Alaptörvény 32. cikk (2) bekezdésében biztosított eredeti jogalkotói hatáskörében, az Alaptörvény 32. cikk (1) bekezdés a) pontjában meghatározott feladatkörében eljárva, és a Magyarország helyi önkormányzatairól szóló 2011. évi CLXXXIX törvény 42. § 1 pontja szerinti felhatalmazás alapján a következőket rendeli el:

1. **§**

Hatályát veszti a helyi iparűzési adóról szóló 9/2002.(12.14.) önkormányzati rendelet, valamint az azt módosító 13/2003.(XII.1.) önkormányzati rendelet, a 7/2005.(IV.5). önkormányzati rendelet és a 18/2009.(XII.11.) önkormányzati rendelet.

1. **§**

Hatályát veszti a gyermekvédelem helyi szabályozásáról szóló 7/2003.(04.28.) önkormányzati rendelet, valamint az azt módosító12/2004.(VII.27.) önkormányzati rendelet, a 18/2005.(X.4.) önkormányzati rendelet és az 1/2006.(II.7. önkormányzati rendelet.

1. **§**

Hatályát veszti a Székely-kert védelméről szóló 13/2005.(09.06.) önkormányzati rendelet.

1. **§**

Hatályát a közigazgatási hatósági eljárásban az elektronikus ügyintézésről szóló 20/2005.(10.27.) önkormányzati rendelet.

1. **§**

Hatályát veszti a Szada Község közigazgatási területén védett terület meghatározásáról szóló 9/2007.(07.20.) önkormányzati rendelet.

1. **§**

Hatályát veszti a menetrend szerinti helyi autóbusz-közlekedési díjak meghatározásáról szóló 10/2007.(07.20.) önkormányzati rendelet.

1. **§**

Hatályát veszti Szada község Önkormányzat Környezetvédelmi Alapjáról szóló 6/2010.(04.20.) önkormányzati rendelet.

1. **§**

Hatályát veszti az Önkormányzat 2010. évi költségvetéséről szóló 2/2010.(02.16.) önkormányzati rendelet.

1. **§**

Hatályát veszti a közüzemi csatornamű használatáért fizetendő legmagasabb hatósági díjak megállapításáról és a díjalkalmazás feltételeiről szóló 13/2011.(12.02.) önkormányzati rendelet.

1. **§**

Hatályát veszti az államháztartáson kívüli forrás átvételéről és átadásáról szóló 14/2017.(X.27.) önkormányzati rendelet.

1. **§**

Hatályát veszti az Önkormányzat 2017. évi költségvetésének végrehajtásáról szóló 7/2018.(IV.27.) önkormányzati rendelet.

1. **§**

Hatályát veszti az Önkormányzat 2019. évi zárszámadásáról szóló 10/2020.(VI.29.) önkormányzati rendelet.

1. **§**

Ez a rendelet a kihirdetését követő napon lép hatályba.

Szada, 2021. szeptember 30.

|  |  |
| --- | --- |
| Pintér Lajos | Dr. Finta Béla |
| polgármester | jegyző |

**Közzétételi záradék:**

Ezt a rendeletet 2021. október 1. napjától közzétettem.

Szada, 2021. október 1.

Dr. Finta Béla

jegyző

**I N D O K O L Á S**

**Általános indoklás**

A technikai deregulációs célú 2021. júniusi felülvizsgálat során közel 100 – 1991 és 2020 között elfogadott - rendeletet volt szükséges hatályon kívül helyezni. Az azóta eltelt időben a folyamatos dereguláció és a hatályosulás vizsgálata mellett tartalmi ellenőrzés is zajlott, melynek eredményeképpen a rendelet lehetővé teszi a hatályos önkormányzati rendeletek körében az elavulttá, meghaladottá váló normatív szabályozások kiszűrését. Így biztosítható a helyi joganyag átláthatósága, közérthetősége, rendezettsége és szabályozás céljának jogalkotó szándékának megfelelő — megvalósulása, mely a jogbiztonság érvényesülésének egyik alapvető sarokköve.

**Részletes indoklás**

**1-12.§-hoz**

Hatályon kívül helyező rendelkezéseket tartalmaz.

**13.§-hoz**

Hatályba léptető rendelkezéseket tartalmaz.

**Előzetes hatásvizsgálati lap**

**a jogalkotásról szóló 2010. évi CXXX. törvény 17. § (1) bekezdése alapján**

A *jogalkotásról szóló 2010. évi CXXX. törvény (Jat.) 17. §-a* alapján az rendelet-módosítást előkészítő munkatárs előzetes hatásvizsgálatot végzett, amelyben felmérte a szabályozás várható következményeit.

**Társadalmi, gazdasági, hatások**

Az elavult jogszabályok hatályon kívül helyezésének következtében a lakosság számára is átláthatóbb, közérthetőbb lesz a helyi rendeletek használata, megismerése.

**Költségvetési hatása:** nincs

**Környezeti és egészségügyi következmények:** nincsenek.

**Adminisztratív terheket befolyásoló hatások:** nincsenek

**Egyéb hatása**: nincs

**A rendelet alkalmazásához szükséges feltételek**:

- személyi: rendelkezésre áll

- szervezeti: rendelkezésre áll

- tárgyi: rendelkezésre áll

- pénzügyi: nem szükséges

**A jogszabályok megalkotásának szükségessége, a jogalkotás elmaradásának várható következményei**

Több lakossági panasz, megkeresés lenne arra vonatkozóan, hogy nem átlátható a helyi hatályos rendeletek összessége.

A rendelet-tervezet elkészítésénél figyelembe vettük a *jogszabályszerkesztésről szóló 61/2009. (XII.14.) IRM rendelet* előírásait.